钦定古今图书集成/方舆汇编/职方典/第1472卷 > 临安府山川考二〈水利附〉 通志
## 钦定古今图书集成/方舆汇编/职方典/第1472卷 > 临安府山川考二〈水利附〉 通志

本府。〈建水州附郭。〉

泸江堤　去府治一里，灌田甚广。明隆庆间，因三河之口增坝，沙泥日壅，岁决为患。万历四年，兵备副使许宗鉴修濬，置田征租，以备疏筑之费。民感之，曰“许公堤。” 二十七年，兵备副使漆文昌、知府张守刚相继筑堤改河。然河坝未撤，未几复决，至今为患。

大坝　，去府城六里，民自筑。

马蝗沟　在府西北五里。

冯家山塘　在小寨后坡顶。宽二里许，阔半里许，旱涝赖以蓄泄。

青云桥河　按《建水州志》：“此为渍水，由马家冲出青云桥，至中所营，与南庄河合流，两岸田亩久经冲没，急资修筑。”

冯家山塘　在城东小寨后坡。顶宽一里许，阔半里许，田亩赖以蓄泄。

大水塘　在城东一里。四时不涸，鱼味甚嘉。清泑塘　在城东十五里。此为有本之泉，旁多树木。居民享其利者，时祷祀之。

蒲草塘　：在城南十五里。水源弘沛，聚若小湖，灌田甚广。

王家塘　：在城南六里，引水灌田。

滚沙塘　在城南十里，溉𤞑𤞑村一带。杨公泉　在城北四十里。康熙三十年，知州杨绪爵开凿，济田四千亩，居民祠祀之。

大清水塘　：在城东五十里，广二、三里。半壁枕山，苍翠欲滴。岸边田亩，居民桔槔以济。

浑水塘　一在城南三十里。一在城西北三十里。

冷水沟　在城北四十里，清流不竭，灌溉甚多。石屏州。

酸水塘　在州西，阔三里许。

老湖　在州南三十里。广阔五里许，筑堤蓄水备旱。

西堤　州西一里，即杨柳坝。

皇清康熙八年，知州刘维世凿堰，长八十馀丈。因时

启闭灌田数千亩按《州志》作三闸。聚弥勒沟一带水。仲秋闭闸。孟春启之。分水十一分。远近均沾

化龙桥堤　在异龙湖边。康熙七年，知州刘维世增筑甃石，湖水不能犯。

九天观闸　去州西三里。明万历间，知州曾所能移筑旧堤，潴水灌溉，中为石闸，以时启闭，民利之。

蚂蝗塘　按《石屏州志》：“在城西三里，广阔二里许，秋冬蓄水，春夏开泄，灌溉屯田。”

草湖　在白浪小寨，去城二十五里，宽五里许，旱则赤地一围，涝则不能栽插，利少害多。新湖　在城南二十五里，阔四里许，俱筑堤蓄水备旱。

阿迷州

东堰　在州东。自南洞经东山庄至义来村，郡人王廷表率众为石坝。

西堰　在州西，出乐蒙河，州民赵儒筑堰通之，经桃川庄至甸尾。

石堰　在州南，有小河。明巡抚邹应龙为“石堰” ，民赖之。

西山龙潭　：在治西，汇为沼，灌溉至乐云庄，馀派入城。

大庄水头　各坝田，俱引此水灌溉。旱则水稍涸，不能入田。

部沼龙潭　：土人传九十九处。龙潭颇宽广，水悉充满，无旱忧。

高家庄沟　，在治西九十里，发源沙扎哨，约长三里。系土舍李思敬开造。

河西县

东湖池　，有二，一在通海县东三里白马山谷内，长四里许，宽二十馀丈，遇雨时蓄水灌田；一在河西县南二十里，延四百步，袤三百步，蓄水

济塘下一带田亩，明成化间知县朱光正立二石柱于塘左右刻“四至。” 按《县志》，东湖池在新村后，积东华山之水，阔数十丈，四时不涸，灌溉田亩，三营军民水利较多，其塘见存。

西湖池　有二：一在通海县西一里，蓄温泉水灌田。一在河西县北二里戴家屯，上延百步。明弘治十年，知县萧济始筑堤蓄水，以济塘下田亩。按《县志》作“南湖池” ，今壅为麦地。

秀山沟　在县西北。田赖灌溉，每遇山水泛涨，多被冲没。宜时加修筑。

窑沟　在县东北。按《明通志》，源自小关山，会临泸水。

碌碌塘　在县北胜郎村上延八百步，袤五十步，蓄水以济交罗布等村田亩。

山后川　在县西李家庄，延二百步，袤一百步。东渠乡龙潭　在县西，出自九街子山麓，灌溉甸心、沙罗、车城等村田。

西堤　在县西。明万历三十二年，知县周邦举筑石闸。

东湖池堤　按《河西志》：“在治南二十里，延四百步，袤三百步，明成化间，朱光正筑。” 按治南无堤，疑为治北戴交营堤。今长河水淤，或失其旧耳。西湖池堤　，在治东北二里，延四百步，明弘治十年，知县萧济筑，即今碌溪渡堤。

嶍峨县

大白邑沟　旧自嶍峨县阿习村引碌碌河水灌大白邑田，今为嶍峨县阻。

大沟　自木加沙引碌碌河水灌永城仓文沙，冲小白邑田。康熙三十九年，县令蔡酬开张公堤　。按《嶍峨县志》：“在县西二里大石坝，壅水灌田园，江水为患，居民苦之。知县张鸠工筑堤，士民感颂，有碑记。”

松子园石渠　，“万历二十年修建，绵亘十里，灌溉利焉。”

倪家冲堰　在县南一里香柏村之左。

大石坝　在嶍峨县西北。

新龙堰　　　、角池堰　　　、大罗河堰、砥柱堰　　　、普龙堰　俱在嶍峨，明万历二十年，知县李先芳修。

鹦鹉塘　有二，俱在县鹦鹉山下，其一可资灌溉。

董家堰　在县东北二里。聚水灌田。

鱼池　在县北四里

蒙自县

草湖堰　按《蒙自县志》：“在南关外，决南湖水，蓄之为堰，注于泮池，春夏滋以溉田，秋冬则以闸闭之。” 但恒雨易盈，恒旸易涸。

法果泉　在县南十五里。水经于新安所军田中，军人得壅激之利，已病邻。嘉靖年，郡幕周松及百夫长王昌濬之为渠，导水由山巅行二里，始复故道。决其淤塞，分流东注于县，合流于洒鸡生三岊泉，军民利之。今废。

白谦渠　在县东二十里。万历时，邑人王邈凿山穷源，导水为渠，广一丈，深八尺，长四十馀丈，而合流于租革老龙潭之水。高堤坝以时蓄泄。凡役万人，费千金，历半载而后成，蒙民以为惠政。今废。

新平县

阿谢堤　按《新平县志》：“在县南三里，大石坝壅水灌田，东南永赖。”

青龙坎　在县西五里。筑大坝灌溉纳起一带。土官村堰　　、阿谢山堰　　、太平村塘、渺刺塘　，俱在旧新化州岏㟽乡。龙王庙堤　在县归召乡。明隆庆六年，知州麦天惠筑。

邦那圩　、登龙渠　俱在县禄库乡，可备旱涝。